Ресей Қырғызстанның 240 млн доллар қарызын кешірді
"Ресей Қырғызстанның 240 млн доллар қарызын кешірді" | "https://abai.kz/post/54948"
TITLE: Ресей Қырғызстанның 240 млн доллар қарызын кешірді
URL: https://abai.kz/post/54948
META: "Ресей Қырғызстанның 240 млн доллар қарызын кешірді" | "https://abai.kz/post/54948"
DATE: 21.06.2017
AUTHOR(s): Абай-ақпарат
TOTAL WORDS: 113
TEXT: Ресей және Қырғызстанның қаржы министрлері сейсенбі күні қарыздарды реттеу туралы хаттамаға қол қойды. Құжат қырғыз президенті Алмазбек Атамбаевтың Ресейге ресми сапары барысында қабылданды. Хаттама бойынша, Қырғызстанның 240 млн доллар қарызы кешіріледі. Ресей берешегі "Қырғыз Республикасының дамуына көмек" есебінде өшіріледі. Бұған дейін - 2016 жылдың алғашқы тоқсанында Ресей Қырғызстанның 30 млн доллар берешегін кешірген еді. Соңғы 11 жылдың ішінде Ресей бұл елдің 703,2 млн доллар берешегін өшірді. Атамбаевтың Ресейге сапары барысында екі ел арасындағы одақтастық пен стратегиялық әріптестікті нығайту туралы жаңа декларация қабылданды. Құжаттың негізгі бөлігі терроризммен күреске арналған. "Тараптар ортақ әскери-стратегиялық кеңістік аясында бірлескен қорғанысты күшейтеді", - делінген декларацияда. Атап айтқанда, Ресей мен Қырғызстан бірлескен аймақтық Зымыранға қарсы қорғаныс кешенін құруға келісті. Абай-ақпарат
